Document ID: 32002D0049

Απόφαση της Επιτροπής
της 23ης Ιανουαρίου 2002
για την τροποποίηση για δεύτερη φορά της απόφασης 2001/304/ΕΚ για τη σήμανση και χρήση ορισμένων ζωικών προϊόντων σε σχέση με την απόφαση 2001/172/ΕΚ σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο
[κοινοποιηθείσα υπό τον αριθμό Ε(2002) 293]
(Κείμενο που παρουσιάζει ενδιαφέρον για τον ΕΟΧ)
(2002/49/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10,
την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,
την οδηγία 64/433/ΕΟΚ του Συμβουλίου, της 26ης Ιουνίου 1964, για τον καθορισμό των υγειονομικών όρων παραγωγής και διάθεσης στην αγορά νωπού κρέατος(4), όπως τροποποιήθηκε τελευταία από την οδηγία 95/23/ΕΚ(5), και ιδίως το άρθρο 6 παράγραφος 1 στοιχείο στ),
την οδηγία 77/99/ΕΟΚ του Συμβουλίου, της 21ης Δεκεμβρίου 1976, για τα υγειονομικά προβλήματα στον τομέα της παραγωγής και της διάθεσης στην αγορά προϊόντων με βάση το κρέας και ορισμένων άλλων προϊόντων ζωικής προέλευσης(6), όπως τροποποιήθηκε τελευταία από την οδηγία 97/76/ΕΚ(7), και ιδίως το άρθρο 3 στοιχείο α) αριθ. 7, δεύτερη περίπτωση,
Εκτιμώντας τα ακόλουθα:
(1) Ως επακόλουθο της εκδήλωσης εστιών αφθώδους πυρετού στο Ηνωμένο Βασίλειο, η Επιτροπή εξέδωσε την απόφαση 2001/740/ΕΚ της 19ης Οκτωβρίου 2001 για ορισμένα μέτρα προστασίας όσον αφορά τον αφθώδη πυρετό στο Ηνωμένο Βασίλειο(8), όπως τροποποιήθηκε τελευταία από την απόφαση 2002/37/ΕΚ(9).
(2) Η απόφαση 2001/172/ΕΚ(10) της Επιτροπής και στη συνέχεια οι αποφάσεις 2001/356/ΕΚ(11) και 2001/740/ΕΚ περιόρισαν τις αποστολές από τη Μεγάλη Βρετανία νωπού κρέατος των ευπαθών ειδών καθώς και προϊόντων με βάση το κρέας που παράγονται από το κρέας αυτό, εκτός εάν πληρούνται ορισμένες προϋποθέσεις.
(3) Η Επιτροπή εξέδωσε επίσης την απόφαση 2001/304/ΕΚ(12), της 11ης Απριλίου 2001, για τη σήμανση και χρήση ορισμένων ζωικών προϊόντων σε σχέση με την απόφαση 2001/172/ΕΚ σχετικά με ορισμένα μέτρα προστασίας από τον αφθώδη πυρετό στο Ηνωμένο Βασίλειο όπως τροποποιήθηκε τελευταία από την απόφαση 2001/345/ΕΚ(13).
(4) Η τελευταία εστία αφθώδους πυρετού στην Μεγάλη Βρετανία καταγράφηκε, στις 30 Σεπτεμβρίου 2001, πριν από 3 μήνες και ο ορολογικός έλεγχος που διενεργήθηκε για τη στήριξη της άρσης των περιορισμών που αφορούσαν τη νόσο αυτή ολοκληρώθηκε σε όλη τη Μεγάλη Βρετανία.
(5) Η βελτίωση της κατάστασης της υγείας των ζώων τώρα επιτρέπει την κατάργηση των περισσότερων περιορισμών ιδίως, εκείνων που εφαρμόζονται στις αποστολές από τη Μεγάλη Βρετανία και αφορούν προϊόντα ζωικής προέλευσης και τα περισσότερα από τα ζώντα ζώα των ευπαθών ειδών.
(6) Ωστόσο, ως μέτρο προφύλαξης, η κατάσταση απαιτεί τη συνέχιση των αυστηρών ελέγχων στις αποστολές κρέατος και προϊόντων με βάση το κρέας που προέρχονται από ζώα ευπαθών ειδών τα οποία έχουν σφαγεί μεταξύ της 1ης Φεβρουαρίου 2001 (πιθανή ημερομηνία εισαγωγής του ιού) και της 23ης Απριλίου 2001, (ημερομηνία κοινοποίησης σύμφωνα με το άρθρο 3 της απόφασης 2001/304/ΕΚ και τα οποία δεν μπορούν να αποτελέσουν αντικείμενο εμπορικών συναλλαγών.
(7) Η απόφαση 2001/304/ΕΚ, πρέπει να τροποποιηθεί αναλόγως.
(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2001/304/ΕΚ τροποποιείται ως εξής:
1. Το άρθρο 1 σημείο 1 αντικαθίσταται από το ακόλουθο κείμενο: "1. Σύμφωνα με το άρθρο 5 παράγραφος 1 της οδηγίας 72/461/ΕΟΚ, το νωπό κρέας που πληροί τις απαιτήσεις του άρθρου 3 της οδηγίας 64/433/ΕΟΚ του Συμβουλίου και παράγεται από βοοειδή, αιγοπρόβατα και χοίρους, καθώς και το νωπό κρέας που πληροί τις απαιτήσεις του άρθρου 6 της οδηγίας 91/495/ΕΟΚ και παράγεται από άλλα δίχηλα ζώα, καταγωγής Μεγάλης Βρετανίας και υποβαλλόμενο σε μεταποίηση στην Μεγάλη Βρετανία, μεταξύ της 1ης Φεβρουαρίου 2001 και της ημερομηνίας έναρξης ισχύος της παρούσας απόφασης, δεν φέρει το σήμα καταλληλότητας που προβλέπεται στο κεφάλαιο XI του παραρτήματος Ι της οδηγίας 64/433/ΕΟΚ ή στο κεφάλαιο ΙΙΙ του παραρτήματος Ι της οδηγίας 91/495/ΕΟΚ."
2. Το άρθρο 1 σημείο 5 αντικαθίσταται από το ακόλουθο κείμενο: "5. Κατά παρέκκλιση από το σημείο 1, το κρέας που είναι επιλέξιμο για αποστολή από τη Μεγάλη Βρετανία σύμφωνα με τις αποφάσεις 2001/172/ΕΚ, 2001/356/ΕΚ και 2001/740/ΕΚ της Επιτροπής, μπορεί να φέρει το σήμα καταλληλότητας που προβλέπεται στο κεφάλαιο XI του παραρτήματος Ι της οδηγίας 64/433/ΕΟΚ ή στο κεφάλαιο ΙΙΙ του παραρτήματος Ι της οδηγίας 91/495/ΕΟΚ."
3. Στο άρθρο 2 σημείο 1 το δεύτερο εδάφιο αντικαθίσταται από το ακόλουθο κείμενο: "Κατά παρέκκλιση από το πρώτο εδάφιο τα προϊόντα με βάση το κρέας που έχουν υποβληθεί σε μία από τις επεξεργασίες που αναφέρονται στο άρθρο 4 παράγραφος 1 της οδηγίας 80/215/ΕΟΚ του Συμβουλίου ή τα οποία υποβλήθηκαν σε τέτοια επεξεργασία ώστε η τιμή του pH σε όλη τους τη μάζα να μην υπερβαίνει το 6, μπορούν να φέρουν το σήμα καταλληλότητας που προβλέπεται στο κεφάλαιο VI του παραρτήματος B της οδηγίας 77/99/ΕΟΚ."
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 23 Ιανουαρίου 2002.

Labels: 17
7
0
6
18